Diari Oficial de la Generalitat Valenciana


Sumari del DOGV 7059, del 03-07-2013 (2013/6893)

RESOLUCIÓ de 27 de juny de 2013, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Catral per a la creació d'un conservatori professional de música a Catral.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7059

Data del DOGV
:   03-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6893


Data del document
:   27-06-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * centre d'ensenyament

RESOLUCIÓ de 27 de juny de 2013, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Catral per a la creació d'un conservatori professional de música a Catral. [2013/6893]  
La Generalitat i l'Ajuntament de Catral han subscrit, després de la tramitació prèvia reglamentària, el 17 de juny de 2013, el conveni per a la creació d'un conservatori professional de música a Catral.  
En compliment del que establix la clàusula deu del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 745/2013 i que figura com a annex d'esta resolució.  
  
  
València, 27 de juny de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni entre la Generalitat (Conselleria d'Educació, Cultura i Esport) i l'Ajuntament de Catral per a la creació d'un conservatori professional de música a Catral  
  
València, 17 de juny de 2013  
  
Reunits  
D'una part, María José Catalá Verdet, consellera d'Educació, Cultura i Esport, en nom i representació de la Generalitat, en virtut de l'acord adoptat pel Consell el dia 8 de març de 2013.  
D'una altra part, Pedro Zaplana García, alcalde president de l'Ajuntament de Catral, facultat per a este acte per l'acord del Ple de l'esmentat ajuntament de 21 de febrer de 2013, sent alcalde president de l'Ajuntament Aurelio David Alvero García.  
  
Manifesten  
1. L'Ajuntament de Catral va acordar sol·licitar la creació d'un conservatori de música de grau professional de la seua titularitat a Catral, dins del marc educatiu de la Llei Orgànica 2/2006, de 3 de maig (BOE 106, 04.05.2006 [d'ara en avant, LOE]), d'Educació.  
2. La disposició addicional segona, punt 2, de la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació, establix que la creació de centres docents públics els titulars dels quals siguen les corporacions locals es realitzarà per conveni entre estes i l'administració educativa competent.  
3. El Servici d'Infraestructures i Gestió Patrimonial ha emés un informe tècnic favorable al que s'ha sol·licitat, de data 20 de desembre de 2011, a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir els centres que impartisquen ensenyances artístiques.  
4. El 22 de desembre de 2011, la Direcció General d'Ordenació i Centres Docents va emetre un informe favorable pel qual s'aprova la proposta d'instal·lacions i ús educatiu dels espais reflectits en els plànols presentats per a la creació del mencionat conservatori.   
  
5. La Inspecció Educativa i la Unitat Tècnica de la Direcció Territorial d'Educació han emés informes favorables en el seu respectiu àmbit competencial.   
6. Vist el Decret 158/2007, de 21 de setembre (DOCV 5606, 25.09.2007), pel qual s'establix el currículum de les ensenyances professionals de música i es regula l'accés a estes ensenyances, pel que fa als objectius, continguts i sistema d'avaluació corresponents als estudis de grau professional sol·licitats.  
Per això, en virtut de les competències que atorga el Reial Decret 2093/1983, de 28 de juliol (BOE 187, 06.08.1983), sobre traspàs de funcions i servicis de l'Administració de l'Estat a la Comunitat Valenciana en matèria d'educació; el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV 1968, 19.02.1993), i la Llei 7/1985, de 2 d'abril (BOE 80, 03.04.1985), reguladora de les bases de règim local, la Conselleria d'Educació, Cultura i Esport i l'Ajuntament de Catral acorden subscriure el present conveni atenent les següents,  
  
CLÀUSULES  
  
Primera  
L'objecte del present conveni és la creació d'un conservatori professional de música a Catral, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, de 3 de juliol, reguladora del dret a l'educació (LODE) (BOE 159, 04.07.1985), amb les característiques, ensenyances i configuració que s'indiquen:  
  
Denominació genèrica: Conservatori Professional de Música.  
Denominació específica: Municipal de Catral.  
Domicili: c/ Òscar Esplà, s/n.  
Localitat: Catral.  
Província: Alacant.  
Codi: 83733755.  
Titular: Ajuntament de Catral.  
  
Ensenyances i places escolars: el conservatori professional de música de titularitat municipal impartirà, amb reconeixement oficial i plenes facultats acadèmiques, les ensenyances previstes en la LOE corresponents a les especialitats de grau professional de música següents:   
  
Piano, Cant, Flauta, Oboé, Clarinet, Fagot, Saxòfon, Trompa, Trompeta, Trombó, Tuba, Percussió i Violoncel, amb una capacitat de 180 places escolars.  
  
Segona  
A efectes administratius, i exclusivament en relació amb les ensenyances de grau professional de música, el conservatori professional de música de titularitat municipal de Catral queda adscrit al Conservatori Professional de Música d'Elx (número de codi 37839766).  
  
Tercera  
Correspon al titular del conservatori professional de música de titularitat municipal de Catral la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Cultura i Esport per a la concessió de subvencions als centres públics d'ensenyança de música.  
  
Quarta  
El conservatori professional de música de titularitat municipal de Catral se sotmetrà l'autoritat de la Conselleria d'Educació, Cultura i Esport i de la Inspecció Educativa, d'acord amb el títol VII de la LOE i en aquells supòsits previstos en el Decret 180/1992, de 10 de novembre (DOGV 1913, 27.11.1992), pel qual es regulen l'organització i funcions de la Inspecció Educativa i s'establix el sistema d'accés i permanència en l'exercici.  
  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la LOE.  
b) Complir els requisits establits en el Reial Decret 303/2010.  
c) Que els plans d'estudis, programes, dedicació horària, nivells i sistema d'avaluació a desenrotllar seran els establits en la legislació vigent: Decret 158/2007, de 21 de setembre (DOGV 5606, 25.09.2007), pel qual s'establixen els aspectes bàsics del currículum del grau professional de les ensenyances de música, i el Decret 2618/1966, de 10 de setembre (BOE 254, 24.10.1966), sobre reglamentació general dels conservatoris de música, i el Decret 151/1993.  
  
d) Seguir les directrius acadèmiques de l'Administració educativa per als centres dependents de la Conselleria d'Educació, Cultura i Esport, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Cultura i Esport les modificacions d'horari i els canvis de professorat que puguen produir-se, adjuntant els documents que justifiquen el compliment de la titulació exigida del nou professorat.  
e) La custòdia d'actes, expedients d'alumnes, registres de correspondència oficial i tots els documents de caràcter administratiu es generen en virtut de les facultats que se li conferixen.  
  
Sexta  
El present conveni produïx efectes el mateix dia de la seua firma; no obstant això, l'autorització d'obertura i funcionament del centre produirà efectes des de l'inici del curs acadèmic 2012/2013.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el capítol III de l'esmentat Reial Decret 321/1994, de 25 de febrer. Finalitzarà la seua aprovació per orde del conseller d'Educació, Cultura i Esport.  
En els supòsits arreplegats en l'article 10.2 abans esmentat, s'instruirà l'expedient que donarà lloc a una nova autorització, per a la qual cosa haurà de subscriure's l'oportú conveni entre les parts.  
  
Octava  
El present conveni tindrà una duració indefinida; no obstant això, podrà extingir-se, per qualsevol de les causes següents:  
a. Per mutu acord de les parts.  
b. Per incompliment de les obligacions assumides per l'Ajuntament.  
  
c. Per denúncia d'una de les parts, amb el previ avís de, com a mínim, sis mesos abans de l'inici del curs acadèmic en què s'haja d'extingir.  
d. Per canvi de titularitat del centre o cessament de les activitats.  
Esta extinció produirà efectes a partir del final del curs en què es produïsca la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del conservatori.  
  
Novena  
L'aplicació i execució d'este conveni, incloent-hi amb esta finalitat tots els actes jurídics que puguen dictar-se en desenrotllament o execució d'este, no podrà tindre cap incidència en la dotació de tots i cada un dels capítols de gasto assignats a l'esmentada conselleria i, en tot cas, haurà de ser atesa amb els mitjans personals i materials de l'Ajuntament de Catral.  
  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
  
  
En prova de conformitat i perquè en quede constància, firmen ambdós parts el present conveni en el lloc i la data consignats anteriorment.  
  
  
La consellera d'Educació, Cultura i Esport: María José Catalá Verdet.  
L'alcalde president de l'Ajuntament de Catral: Pedro Zaplana García.